laion/Wikipedia-Exotic huggingface dataset:
Kiiruisutamine 1928. aasta taliolümpiamängudel

Kiiruisutamisvõistlused 1928. aasta taliolümpiamängudel Sankt Moritzis toimusid esmaspäeval, 13. ja teisipäeval, 14. veebruaril. Võistluspaigaks oli Badruttsi parki tehtud jäärada. Kavas oli neli meeste kiiruisutamise võistlust, kuid medalid anti välja ainult kolme võistluse eest, sest 10 000 m võistlus jäi pooleli. Võistkonnavõistlus, mis korraldati 1924. aasta mängudel, eemaldati programmist. 10 000 meetri distantsil oli võistlust juhtimas Irving Jaffee, kes edestas Norra suursoosikut maailmameister Bernt Evensenit, kui temperatuuri tõus sulatas jää. Vastuolulises otsuses tühistas Norra kohtunik kogu võistluse. Kuigi Rahvusvaheline Olümpiakomitee tühistas kohtuniku otsuse ja määras Jaffee'le kuldmedali, tühistas Rahvusvaheline Uisuliit hiljem ROK-i otsuse ja taastas Norra kohtuniku otsuse. Evensen kommenteeris avalikult, et Jaffee peaks saama kuldmedali, kuid seda ei juhtunud kunagi. Kuupäev: 13. veebruar Osavõtjaid: 37 võistlejat Riike: 14 Maailmarekord: 43,1(*) Roald Larsen  Norra, 4. veebruar 1928, Davos Olümpiarekord: 44,0 Charles Jewtraw  USA, 26. jaanuar 1924, Chamonix Olümpiavõitja 1924: 44,0 Charles Jewtraw  USA (*) Rekord püstitati kõrgmäestikus (üle 1000 meetri merepinnast) ja looduslikult külmunud jääl. Kuupäev: 14. veebruar Osavõtjaid: 30 võistlejat Riike: 14 Maailmarekord: 2.17,4(*) Oscar Mathisen  Norra, 18. jaanuar 1914, Davos Olümpiarekord: 2.20,8 Clas Thunberg  Soome, 27. jaanuar 1924, Chamonix Olümpiavõitja 1924: 2.20,8 Clas Thunberg  Soome (*) Rekord püstitati kõrgmäestikus (üle 1000 meetri merepinnast) ja looduslikult külmunud jääl. Kuupäev: 13. veebruar Osavõtjaid: 33 võistlejat Riike: 14 Maailmarekord: 8.26,5 Harald Strøm  Norra, 18. veebruar 1922, Kristiania Olümpiarekord: 8.39,0 Clas Thunberg  Soome, 26. jaanuar 1924, Chamonix Olümpiavõitja 1924: 8.39,0 Clas Thunberg  Soome Tabeliseis pärast nelja eelvõistlust Kuupäev: 14. veebruar Osavõtjaid: 10 võistlejat Riike: 6 Maailmarekord: 17.17,4 Armand Carlsen  Norra, 5. veebruar 1928, Davos Olümpiarekord: 18.04,8 Julius Skutnabb  Soome, 27. jaanuar 1924, Chamonix Olümpiavõitja 1924: 18.04,8 Julius Skutnabb  Soome Teisipäeval, 14. veebruaril 1928. aastal kell 11. 30. Jää on stardis üsna hea, kuid temperatuur tõuseb nii kiiresti, et lõpus poole tunni pärast on jääl vesi, see muutub jää õrnaks ja ebatasaseks. Võistlus tuli lõpetada enne viiendat ehk viimast eelvõistlust.
Florian Thauvin

Florian Tristan Mariano Thauvin (sündinud 26. jaanuaril 1993 Orléansis) on Prantsusmaa jalgpallur, kes mängib äärepoolkaitsjana Itaalia kõrgliigaklubis Udinese. Ta alustas klubikarjääri Prantsusmaa klubis Grenoble, mille koosseisus debüteeris ta hooajal 2010–11 Prantsusmaa esiliigas. 2011. aastal liitus ta samuti Prantsusmaa esiliigas mängiva Bastiaga. Hooajal 2012–13 mängis ta Bastiaga Prantsusmaa kõrgliigas, kus ta Thauvin lõi 10 väravat. Samal hooajal valiti ta Prantsusmaa kõrgliiga hooaja parimaks noormängijaks. Aastatel 2013–2015 mängis ta Prantsusmaa kõrgliiga klubis Olympique de Marseille. 2015. aasta augustis sõlmis ta viieaastase lepingu Inglismaa kõrgliiga klubiga Newcastle United. 2016. aasta jaanuaris läks ta tagasi laenule Marseillesse. Hooajal 2016–17 lõi ta Marseilles mängides Prantsusmaa kõrgliigas 15 väravat. 2017. aasta suvel sõlmis ta Marseillega püsiva lepingu. Hooajal 2017–18 lõi ta Prantsusmaa kõrgliigas 22 väravat, millega oli liigas paremuselt teine väravakütt. Samal hooajal lõi ta UEFA Euroopa Liigas neli väravat ning jõudis Marseillega Euroopa Liiga finaali, kus kaotati Sevillale tulemusega 0:3. Aastatel 2017 ja 2018 valiti Thauvin Marseille hooaja parimaks mängijaks. 2021. aasta mais sõlmis ta lepingu Mehhiko kõrgliigaklubiga Tigres UANL, kus ta mängis poolteist aastat. 2023. aasta jaanuaris sõlmis ta kahe ja poole aasta pikkuse lepingu Udinensega. 2013. aastal tuli Thauvin Prantsusmaa kuni 20-aastaste koondisega juunioride maailmameistriks. Poolfinaalis lõi ta Ghana vastu kaks väravat. Prantsusmaa jalgpallikoondises tegi Thauvin debüüdi 2. juunil 2017 sõprusmängus Paraguay vastu. Koondisekarjääri esimese värava lõi ta 11. juunil 2019 EM-i valikmängus Andorra vastu. 2018. aastal tuli Thauvin Prantsusmaa koondisega maailmameistriks. 2020. aasta suveolümpiamängude jalgpalliturniiril osales ta Prantsusmaa võistkonnas. "Florian Thauvin è bianconero!" [Florian Thauvin is black and white!]. www.udinese.it (Italian). 31. jaanuar 2023. Vaadatud 31. jaanuaril 2023.{{cite web}}: CS1 hooldus: tundmatu keel (link)
Laht

Laht on maismaasse ulatuv ookeani, mere või järve osa. Maapinna kerkimise järel ülejäänud merest selgelt eraldunud lahte, millel on enamasti säilinud ühendus suurveega, nimetatakse rannikulõukaks. Abajas Fjord Laguun Limaan Poolsaar Maailma merede ja lahtede loend Eesti lahtede loend
Suhteline tihedus

Suhteline tihedus ehk eritihedus (tähis d {\displaystyle d} ) on dimensioonita suurus, mis näitab, mitu korda on uuritava aine tihedus ρ {\displaystyle \rho } suurem või väiksem võrdlusaluseks võetud aine tihedusest ρ 0 {\displaystyle \rho _{0}} samadel tingimustel (temperatuur, rõhk, ruumala): d = ρ ρ 0 {\displaystyle d={\frac {\rho }{\rho _{0}}}} . Gaasiliste ainete puhul võetakse võrdlusaluseks (normaaliks) harilikul kuiva õhu tihedus normaaltingimustel ja vedelike (ka tahkiste) puhul destilleeritud vee tihedus, mis on +20 °C juures 998,203 kg/m3 ≈ 1000 kg/m3 ja suurima tiheduse temperatuuril (+3,98 °C) 999,973 kg/m3.
Duje Ćaleta-Car

Duje Ćaleta-Car (sündinud 17. septembril 1996 Šibenikis) on Horvaatia jalgpallur, kes mängib keskkaitsjana Prantsusmaa kõrgliigaklubis Lyoni Olympique ja Horvaatia jalgpallikoondises. Ta alustas klubikarjääri kodulinnaklubis HNK Šibenik. 2013. aastal liitus ta Austria tugevuselt kolmandas liigas mängiva klubiga Pasching. Aastatel 2014–2018 mängis ta Austria kõrgliigaklubis Salzburgi Red Bull ning tuli kõigil neljal hooajal klubiga Austria meistriks. Hooajal 2017–18 jõudis ta Salzburgi Red Bulliga UEFA Euroopa Liiga poolfinaali, kus kaotati Ćaleta-Cari järgmisele koduklubile Marseille Olympique'ile kahe mängu kokkuvõttes 2:3. 2018. aasta juulis sõlmis ta Marseille Olympique'iga viieaastase lepingu. Üleminekusumma oli 19 miljonit eurot. Marseille meeskonnas mängis ta Prantsusmaa kõrgliigas neli hooaega. 2022. aasta septembris sõlmis ta nelja-aastase lepingu Inglismaa Premier League'i klubiga Southampton. Inglismaa kõrgliigas lõi ta esimese värava 21. aprillil 2023 mängus Arsenali vastu. Hooaja 2022/23 järel langes Southampton Inglismaa kõrgliigast välja ning 2023. aasta augustis läks Ćaleta-Car laenule Lyoni. Horvaatia jalgpallikoondises tegi Ćaleta-Car debüüdi 3. juunil 2018 sõprusmängus Brasiilia vastu. Samal aastal kuulus ta maailmameistrivõistlustel osalenud Horvaatia koondisse. Koondisekarjääri esimese värava lõi ta 11. novembril 2021 MM-i valikmängus Malta vastu. Salzburgi Red Bull Bundesliga: 2014–15, 2015–16, 2016–17, 2017–18 Austria karikas: 2014–15, 2015–16, 2016–17 "Saints make deadline swoop for Ćaleta-Car". Southampton FC. 1. september 2022. Vaadatud 1. septembril 2022. "Ćaleta-Car joins Lyon on loan". Southampton FC. 2. august 2023. Vaadatud 2. augustil 2023. House, Alfie (2. august 2023). "Southampton's Duje Caleta-Car completes loan transfer to Lyon". Southern Daily Echo. Vaadatud 2. augustil 2023.  Duje Ćaleta-Car – pildid, videod ja helifailid Wikimedia Commonsis
MLE

MLE, Multicultural London English on peamiselt Londonis räägitav sotsiolekt, multikultuurne inglise keel teatud erijoontega grammatikas ja sõnavaras. 17 Multicultural London English words and what they mean. BBC, Radio 4.
Peeter Päll

Peeter Päll (sündinud 15. märtsil 1961 Tallinnas) on eesti keeleteadlane ja nimeuurija, Eesti Keele Instituudi juhtivkeelekorraldaja. Tema erialase tegevuse põhialad on nimeteadus, keelekorraldus, nimekorraldus ja leksikograafia. 1979. aastal lõpetas Päll Tallinna 21. Keskkooli. 1984. aastal lõpetas ta Tartu Riikliku Ülikooli filoloogiateaduskonna soome-ugri keelte alal, 1995. aastal sai samas magistrikraadi eesti filoloogias ja 2005. aastal doktorikraadi väitekirjaga "Võõrnimed eestikeelses tekstis". 1984. aastast on ta töötanud Keele ja Kirjanduse Instituudis (tänapäeval Eesti Keele Instituut) algul vanemlaborandi, noorem- ja vanemteadurina, 1993–1995 juhtteadurina, 1995–2008 sektorijuhatajana, 2009–2020 peakeelekorraldajana ning 2020. aastast juhtivkeelekorraldajana. Aastatel 2006–2011 töötas ta Tartu Ülikoolis dotsendina. Päll on uurinud eesti keele võõrsõnu ja nimesid (peamiselt kohanimesid), koostanud kohanimeandmebaasi. Osaleb riiklikus nimekorralduses: ta on kohanimenõukogu aseesimees, kohanimeseaduse eelnõu töörühma juht (1996), isikunimekomisjoni aseesimees. Päll on ÜRO kohanimeekspertide rühma latiniseerimissüsteemide töörühma juhataja. Aastatel 2005–2008 oli Päll rahvusvahelise nimeuurijate seltsi ICOS juhatuse liige. Maailma kohanimed (1999). Tallinn, Eesti Keele Sihtasutus. ISBN 9985-9218-5-2 Võõrnimed eestikeelses tekstis (2005). Doktoritöö, Tartu Ülikool, PDF, trükis ISBN 9949-11-022-X Eesti kohanimeraamat (2016). Tallinn, Eesti Keele Sihtasutus. EKI ühendsõnastik (üks autoritest), https://doi.org/10.15155/3-00-0000-0000-0000-08C0AL Pajusalu, Karl; Hennoste, Tiit; Niit, Ellen; Päll, Peeter; Viikberg, Jüri (2020). Eesti murded ja kohanimed. 3., kohendatud ja täiendatud trükk. Tartu: EKSA. Eesti õigekeelsuskäsiraamat, Eesti Keele Instituut Kohanimeandmebaas. Eesti Keele Instituut Maailma maade nimed, EKI teatmik. 2006 – Valgetähe IV klassi teenetemärk 2007 – Tallinna teenetemärk 2020 – Keeleameti sõber 2023 – Ferdinand Johann Wiedemanni keeleauhind 2023 – Emakeele Seltsi auliige Võõrnimed eestikeelses tekstis. TÜ väitekirjad. https://www.etis.ee/CV/Peeter_P%C3%A4ll/est/ "Kohanimenõukogu koosseis ja põhimäärus". Kohanimenõukogu koduleht. Vaadatud 8. veebruar 2023. "Siseministri 9. märtsi 2022. a käskkiri "Isikunimekomisjoni moodustamine ja põhimääruse kinnitamine"". Siseministeeriumi avalik dokumendiregister. 9. märts 2022. Vaadatud 9. veebruar 2023. "UNGEGN Bureau and Working Group Convenors (2019–2023)". ÜRO kohanimeekspertide rühma koduleht. Vaadatud 9. veebruar 2023. Eesti teaduse biograafiline leksikon. 3. köite käsikiri, lk 858. "Teenetemärkide kavaleride andmekogu". Vaadatud 9. veebruaril 2023. Keeleameti sõber 2020 on keeleteadlane Peeter Päll Haridusministeeriumi koduleht. 08.12.2020. Wiedemanni keeleauhinna pälvis keelekorraldaja ja nimeuurija Peeter Päll, ERR, 09.02.2023. Peeter Päll Eesti Teadusinfosüsteemis Keelesaade: eki.ee/teatmik, Vikerraadio, 01.05.2022 Keelesaade. Diglossia, Vikerraadio, 05.12.2021 Keelesaade. Maailma maade nimed, Vikerraadio, 02.02.2020
Lääne prefektuur (1939–1940)

Lääne prefektuur oli aastail 1939–1940 tegutsenud Eesti politseiprefektuur. Lääne-Saare Prefektuur jagati Saare prefektuuriks ja Lääne prefektuuriks Vabariigi Valitsuse otsusega 13. oktoobrist 1939 seoses Nõukogude Liidu sõjaväebaaside asutamisega Saaremaal. 1939–1940, Leonid Kane, Lääne prefekt Tegevuspiirkond, 1939. aastal: Haapsalu ja Kärdla linnad ning Lääne maakond. Vabariigi Valitsuse otsus 13. oktoobrist 1939, Riigi Teataja, nr. 92, 20 oktoober 1939
Rauma murre

Rauma keel (rauma keel. Rauman giäl) või Rauma murre on soome keele murre või läänemeresoome keel, mida kõneldakse Soome Rauma linnas. Soomes Rauma ametlikult on murre aga mõned inimesed ütlevad et see on keel, aga see on väga erinev teiste Soome murdeist ja raamatud on kirjutatud Rauma keeles. http://www.rpr.fi/raumalle/raumaennenjanyt.php https://www.youtube.com/watch?v=9lzqJspGNqE https://ls24.fi/raumalainen/lukija-kysyy-miksi-rauman-gial-eika-rauman-murre. {{netiviide}}: puuduv või tühi pealkiri: |pealkiri= (juhend) https://ls24.fi/raumalainen/lukija-kysyy-miksi-rauman-gial-eika-rauman-murre "Arhiivikoopia". Originaali arhiivikoopia seisuga 18. oktoober 2020. Vaadatud 14. oktoobril 2020.{{netiviide}}: CS1 hooldus: arhiivikoopia kasutusel pealkirjana (link) Rauma murre wiki Nortamo seor
Viljandi Katariina kabel

Viljandi Katariina kabel oli 14. sajandil või 15. sajandi alguses rajatud kabelihoone Viljandis, mis lammutati juba 1558. aastal ja mille alusmüürid kaevati välja 1908. aastal. Kabeli vare asub Viljandi mõisa pargi territooriumil Viljandi mõisa kalmistul, paiknedes ligikaudu Viljandi laululava taga. Kuulub kultuurimälestisena muinsuskaitse alla. Kabel koosnes ruudulähedase põhiplaaniga pikihoonest ja nelinurksest kooriruumist. Hoone mõlemad osad olid silmatorkavalt asümmeetrilise kujuga. Portaal paiknes lõunaseinas. Kabeli pikihoone võis olla kahelööviline ja kahetraveeline nelja võlvikuga ja keskpiilariga ruum. Et müürid olid säilinud meetrikõrguselt, ei ole akende olemasolu ega arv teada. Võlvide kohta annavad tunnistust leitud trapetsiaalsed võlvikivid ja kaksikmõigasroiete profileeritud kiilkivid. Leiti põrandat katnud glasuuritud põrandaplaatide jälgi. Viljandi muuseumis asub kaheksakandiline madal talumitaoliselt laieneva kujuga piilarikapiteel, mille lamereljeefses siluetitaolises dekooris võib ära tunda üksikuid motiive - kotkas, draakon, viinapuuleht, tammeoks jt. Kabeli väljakaevamistel 20. sajandi algul leitud raiddetaili lamereljeefne kujundus sarnaneb stiililt Tallinna Suurgildi hoone kapiteelide raiddekoorile ja on dateeritud 15. sajandi algusse. 1506. aastal esmamainitud kabeli juurde maeti Poola revisjoni teatel orduvendi. Kroonik Dionysius Fabriciuse teatel lammutati see väljaspool linnamüüri paiknenud ja orduvendade matusepaigana teeninud kabel (sacellum D. Katharinae dicatum) ordumeister Wilhelm von Fürstenbergi (1557-1559) käsul pärast seda, kui moskoviidid 1558. aasta juulis Vene-Liivi sõjas Narva ja Tartu vallutasid. Parun Oswald von Ungern-Sternberg suri veebruaris 1907 ja perekonnakalmistu otsustati rajada Kabelimäele (saksa keeles Kirchberg). Kalmistu teede rajamisel oktoobris 1907 satuti ehitise jäänustele, mis kaevati lahti 1908. aastal. Hoone identifitseerisid Katariina kabelina Riia kunstiajaloolane Karl Woldemar von Löwis of Menar koos Viljandi Kirjandusliku Seltsi esimehe arhivaar Georg von Freymanniga. Viljandi Katariina kabeli varemed kultuurimälestiste riiklikus registris Viljandi Katariina kabel. Arhitektuurimälestise pass (koostanud Kaur Alttoa) "Arhiivikoopia". Originaali arhiivikoopia seisuga 2. märts 2022. Vaadatud 31. augustil 2020.{{netiviide}}: CS1 hooldus: arhiivikoopia kasutusel pealkirjana (link) Mart Siilivask. VILJANDI MÕISA KALMISTU. EKSPERDIHINNANG kinnisasja mälestise tunnustele vastavuse kohta. Tartu 2012 Viljandi Katariina kabeli varemed kultuurimälestiste riiklikus registris Viljandi Katariina kabel. Arhitektuurimälestise pass (koostanud Kaur Alttoa) Freilegung der Überbleibsel der St Katharinenkapelle. Von K. v. Löwis of Menar. 1908. // Jahresbericht der Felliner litterarischen Gesellschaft pro 1907-1908 (Beilage). Fellin 1909. (saksakeelne tekst, kolm lehte jooniseid leidudest)
Kiiruisutamine 1924. aasta taliolümpiamängudel

Kiiruisutamisvõistlused 1924. aasta taliolümpiamängudel Chamonix's peeti laupäeval, 26. jaanuaril ja pühapäeval 27. jaanuaril. Toimumiskohaks oli Chamonix' olümpiastaadion. Võisteldi viiel kiiruisutamise distantsil, mis olid mõeldud ainult meestele. See oli esimene suurem kohtumine Euroopa ja Põhja-Ameerika sportlaste vahel 20. sajandil. Charles Jewtraw võitis 1924. aasta talimängude esimese kuldmedali ning Clas Thunberg ja Roald Larsen võitsid kumbki medali kõigil viiel võistlusel, kusjuures Thunberg võitis 3 kulda. Kuupäev: 26. jaanuar Osavõtjaid: 27 võistlejat Riike: 10 Maailmarekord: 43.4 Oscar Mathisen  Norra, 17. jaanuar 1914, Davos Kuupäev: 27. jaanuar Osavõtjaid: 22 võistlejat Riike: 9 Maailmarekord: 2:17.4 Oscar Mathisen  Norra, 18. jaanuar 1914, Davos Kuupäev: 26. jaanuar Osavõtjaid: 22 võistlejat Riike: 10 Maailmarekord: 8:26.5 Harald Strøm  Norra, 18. veebruar 1922, Kristiania Kuupäev: 27. jaanuar Osavõtjaid: 16 võistlejat Riike: 6 Maailmarekord: 17.22,6 Oscar Mathisen  Norra, 1. veebruar 1913, Kristiania Kuupäev: 26.-27. jaanuar Osavõtjaid: 11 võistlejat Riike: 5 Paremusjärjestus määrati individuaaldistantside kohapunktide summa põhjal, kuid võttes arvesse ainult kõigi nelja sõidu lõpetanud uisutajate tulemusi. Siin esitatakse ka kogusumma punktid. Kogusumma on kiiruisutamise punktisüsteem. Seda kasutatakse mitmevõistlusturniiridel, et konverteerida erinevate distantside tulemused punktideks, et selgitada välja üldine võitja.
Four

"Four" on Briti-Iiri poistebändi One Direction'i neljas stuudioalbum, mis ilmus 17. novembril 2014. aastal. Albumil on kaks singlit "Steal My Girl" ja "Night Changes". See oli bändi viimane album, kus osales ka Zayn Malik, kes lahkus bändist 2015. aastal. "Four" - eriväljaanne (koos lisalugudega) "Steal My Girl" 3:48 "Ready to Run" 3:16 "Where Do Broken Hearts Go" 3:49 "18" 4:08 "Girl Almighty" 3:21 "Fool's Gold" 3:31 "Night Changes" 3:46 "No Control" 3:19 "Fireproof" 2:54 "Spaces" 4:16 "Stockholm Syndrome" 3:34 "Clouds" 3:51 "Change Your Ticket" 4:26 "Illusion" 3:14 "Once in a Lifetime" 2:38 "Act My Age" 3:18 Turnee "On the Road Again" algas 2015. aasta veebruaris ning kestis kuni oktoobrini. Maailmaturnee koosnes 80 kontserdist.
Ketnet

Ketnet on Belgia ringhäälingu Vlaamse Radio- en Televisieomroeporganisatie (VRT) hollandikeelne laste telekanal. 1997-2006 2006-2010 2010-2012 2012-2015 2015-2021 2021- "AbraKOdabra" "Amika" "Back to School met Zita" "Bol & Smik" "Boris en Binti" "D5R" "Daar is Dobus" "Dag Sinterklaas" "De elfenheuvel" "Galaxy Park" "Go Go Stop" "Go IV" "Ghostrockers" "Hopla" "Ketnetpop" "Kwiskwat" "Mega Mindy" "Musti" "NT van Ketnet" "Piet Piraat" "ROX" "Samson en Gert" "Sintressante Dingen" "Spring" "Stafari" "Tip en Tap" "Van-a-1, Van-a-2" "W817" Clifford The Big Red Dog Subtiitrid on hollandi keeles. "Aladdin" "Alex Macki salamaailm" "Angry Birds Toons" "Degrassi kool ja tema noored" "Džungli George" "Džungliraamat" "Herakles" "Hirmujudinad" "Hubert ja Takako" "Kass Oggy ja kurjad prussakad" "Lammas Shaun" "Smurfid" "Tweenie-põngerjad" "Väike prints" "Wallace ja Gromit" Eén Canvas ketnet.be
Johann II (Holstein-Kiel)

Johann II Ükssilm (1253–1321) oli Holstein-Kieli krahv aastatel 1263-1316. Ta oli krahv Johann I noorem poeg. Ta jagas krahvkonda oma onu, Holstein-Itzehoe krahvi Gerhard I-ga ja oma vanema venna, krahv Adolf V-ga. Johann II sai ala Kieler Förde ning Alsteri ja Pinnau lätete vahel. Ta elas Kieli lossis. Ta oli õnnetu valitseja. 1308. aastal järgnes tema teisena sündinud poeg Adolf VII Holstein-Segebergis Johann II vennale Adolf V-le. Pärast oma kahe poja Adolf VII ja Christopheri vägivaldset surma vastavalt 1313. ja 1315. aastal omastasid tema sugulased Holstein-Plöni krahv Johann III ja Holstein-Rendsburgi krahv Gerhard III suurema osa tema territooriumist. Ta elas surmani Kieli linna ja selle ümbruse tuludest. Tema hüüdnimi viitab õnnetusele, kus ta kaotas ühest silmast nägemise pärast kojanarri õnnetut kanakondi viset. Ta abiellus Taani kuninga Christopher I tütre Margaretiga ja nad said kaks poega: Christopher Adolf VII
Radio 1 (Belgia)

Radio 1 on Belgia ringhäälingu Vlaamse Radio- en Televisieomroeporganisatie (VRT) hollandikeelne raadiojaam. 199?-2003 2003-2014 2014- Radio 2 (Belgia) Klara (raadiojaam) Studio Brussel MNM (raadiojaam) radio1.be
Maarja kabel

Maarja kabel võib olenevalt kontekstist tähendada järgmist: Lääne-Euroopa gooti katedraalide arhitektuuris kabelipärja idapoolseimat kabelit, mis on pühitsetud neitsi Maarjale (Lady chapel). Maarja kabelit Oleviste kirikus Maarja kabelit Viru-Nigula kihelkonnas
Radio 2 (Belgia)

Radio 2 on Belgia ringhäälingu Vlaamse Radio- en Televisieomroeporganisatie (VRT) hollandikeelne raadiojaam. 19??-2003 2003-2014 2014-2022 2022- Radio 1 (Belgia) Klara (raadiojaam) Studio Brussel MNM (raadiojaam) radio2.be
Klara (raadiojaam)

Klara on Belgia ringhäälingu Vlaamse Radio- en Televisieomroeporganisatie (VRT) hollandikeelne raadiojaam. 2000-2008 2008-2020 2020- Radio 1 (Belgia) Radio 2 (Belgia) Studio Brussel MNM (raadiojaam) klara.be
Studio Brussel

Studio Brussel või StuBru on Belgia ringhäälingu Vlaamse Radio- en Televisieomroeporganisatie (VRT) hollandikeelne raadiojaam. 1998-2002 2002-2019 2019- Radio 1 (Belgia) Radio 2 (Belgia) Klara (raadiojaam) MNM (raadiojaam) studiobrussel.be
MNM (raadiojaam)

MNM on Belgia ringhäälingu Vlaamse Radio- en Televisieomroeporganisatie (VRT) hollandikeelne raadiojaam. Kuni aastani 2009 oli raadiojaama nimi Donna. 2009-2010 2010-2015 2015-2018 2018- Radio 1 (Belgia) Radio 2 (Belgia) Klara (raadiojaam) Studio Brussel mnm.be
Nazem Kadri

Nazem Samir Kadri (sündinud 6. oktoobril 1990 Londonis Ontario provintsis) on Kanada jäähokimängija, kes mängib keskründajana NHL-i klubis Calgary Flames. Aastatel 2006–2010 mängis ta Ontario Hockey League'i (OHL) klubides Kitchener Rangers ja London Knights. 2008. aastal tuli ta Rangersiga OHL-i meistriks. 2009. aastal valis Toronto Maple Leafs ta NHL Draft '​is seitsmenda valikuna. NHL-is tegi ta debüüdi 8. veebruaril 2010 mängus San Jose Sharksi vastu. Hooaja 2010–11 alguses mängis ta American Hockey League'i klubis Toronto Marlies. 2010. aasta novembris naasis ta Maple Leafsi meeskonna juurde. 11. märtsil 2011 lõi ta mängus Boston Bruinsi vastu oma esimese värava NHL-is. Maple Leafsi põhikoosseisus kindlustas ta koha hooajal 2012–13. Aastatel 2019–2022 mängis Kadri kolm hooaega Colorado Avalanche'is. 2022. aastal võitis ta klubiga Stanley karika. Ta oli esimene moslem, kes on Stanley karika võitnud. Samal aastal valiti ta ka NHL-i tähtede mängule. Lisaks oli hooaeg 2021/22 tema senise NHL-i karjääri kõige resultatiivsem 28+59). 2022. aasta augustis sõlmis ta seitsmeaastase lepingu Calgary Flamesiga. 2010. aastal võitis Kadri Kanada kuni 20-aastate koondisega juunioride maailmameistrivõistlustel hõbemedali. Ta kuulus Kanada koondisse 2014. aasta maailmameistrivõistlustel. Sachdeva, Sonny (29. juuni 2022). "Back home, Muslim hockey community beaming after Kadri's historic moment". Sportsnet. Vaadatud 30. juunil 2022. Ahmed, Shireen (27. juuni 2022). "When Nazem Kadri hoisted the Stanley Cup, he lifted a whole community along with it". CBC Sports. Vaadatud 30. juunil 2022. "Kadri signs seven-year, $49 million contract with Flames". NHL.com. 18. august 2022. Vaadatud 18. augustil 2022. Nazem Kadri NHL.com lehel Nazem Kadri hockeydb.com lehel
Pavel Francouz

Pavel Francouz (sündinud 3. juunil 1990 Plzeňis) on Tšehhi jäähokimängija, kes mängib väravavahina NHL-i klubis Colorado Avalanche. Ta alustas klubikarjääri kodulinna klubis HC Plzeň, mille koosseisus debüteeris ta Tšehhi kõrgliigas hooajal 2008–09. Tšehhi kõrgliigas on ta mänginud veel HC Oceláři Třineci ja HC Litvínovi ridades. Hooajal 2014–15 tuli ta Litvínoviga Tšehhi meistriks. Hooaegadel 2012–13 ja 2014–15 valiti Francouz Tšehhi liiga hooaja parimaks väravavahiks ning hooajal 2014–15 lisaks väljalangemismängude väärtuslikumaks mängijaks. Aastatel 2015–2018 mängis ta kolm hooaega KHL-i klubis Tšeljabinski Traktor. 2017. aastal osales ta KHL-i tähtede mängul. Hooaegadel 2016–17 ja 2017–18 oli ta liigas parima tõrjeprotsendiga väravavaht. Hooajal 2017–18 valiti ta liiga hooaja parimaks väravavahiks ja liiga hooaja sümboolsesse koosseisu. 2018. aasta mais sõlmis ta lepingu Colorado Avalanche'iga. Hooajal 2018–19 mängis ta põhiliselt American Hockey League'i klubis Colorado Eagles. Järgmisel hooajal jagas ta Philipp Grubaueriga Avalance'i põhiväravakohta. Põhihooajal pääses Francouz väljakule 34 mängus, saades 21 võitu. 2020. aasta veebruaris pikendas ta Avalanche'iga lepingut kahe aasta võrra. Tšehhi jäähokikoondisse on Francouz kuulunud kuutel maailmameistrivõistlustel ja 2018. aasta taliolümpiamängudel. Pavel Francouz NHL.com lehel Pavel Francouz hockeydb.com lehel